Бұлар да аз қалды…
"Бұлар да аз қалды…" | "https://abai.kz/post/161313"
TITLE: Бұлар да аз қалды…
URL: https://abai.kz/post/161313
META: "Бұлар да аз қалды…" | "https://abai.kz/post/161313"
DATE: 30.11.2022
AUTHOR(s): Қуандық Түменбай
TOTAL WORDS: 162
TEXT: Бұлар да аз қалды... Бұрын министрліктің тізгінін ұстап, түкірігі жерге түспесе де, оқығаны мен тоқығаны мол сексеннің сеңгірінен асқан көршім көрген жерде ағынан жарылды. - «Алматы ақшамынан Қали Сәрсенбай кетіп қалыпты ғой. Жүре бергені дұрыс еді. - Ол республикалық газетке бас редактор болып өсіп кетті. - Жүре бергені дұрыс еді. Сол кезде «Ақшамды» үзбей оқушы едім. - Енді «Ана тілін» оқыңыз. Ол қаққан шегедей тесіле қарады да: - Осы жазу жазғанның бәрі журналист пе? – деді. - Жоқ. Оның ішінде газет шығару деген журналистің журналисі ғана шыдайтын тірлік. - Біз кезінде газеттің бас мақаласынан қорқушы едік. Оған ақ болып іліксең – ақсың, қара жағылса, сүрте алмай әуреге түсесің. Газеттің рөлі күшті еді. - Қазір де әлсіз емес, тек оқу керек, жазылу керек. - Шерханның шекпенінен шыққан журналистер мықты дейді ғой. Қали да соның бірі ме? Енді «Ана тіліне» жазылам, - деп әулие кісі тығыршықтай боп томпаңдап кетіп бара жатты. Құдай біледі, пошта бөлімшесін бетке алды. Бұлар да аз қалды... Қуандық Түменбай Abai.kz
